Rajatorpan ostoskeskus

Rajatorpan ostoskeskus on Vantaan Rajatorpan asuinalueella, Vapaalan kaupunginosassa sijaitseva pieni ostoskeskus. Ostoskeskuksen suunnitteli arkkitehtitoimisto Hyvärinen & Harlo, ja se rakennettiin kahdessa osassa, joista ensimmäinen valmistui vuonna 1971 ja jälkimmäinen 1974.Vantaan ostoskeskukset, s.41 Nykyisin ostoskeskuksen palveluihin kuuluvat muun muassa pizzeria, Alepa, parturi-kampaamo, baari ja kirpputori. Ostoskeskus on määritelty rakennushistorialliselta arvoltaan alueellisesti merkittäväksi, ja kuuluu arvoluokituksessa luokkaan 2.

Vuonna 2010 tehdyn asukaskyselyn mukaan ostoskeskuksen koetaan olevan iltaisin turvaton, kuten myös kunnostuksen tarpeessa. Ostoskeskuksen ympäristöä on kuvailtu likaiseksi ja rumaksi.Rajatorpan asukaskysely 2010 s.19  Ostoskeskusta onkin kaavoiteltu purettavaksi ja tilalle suunnitellaan asuinrakennusta, jonka alakerrasta löytyy liiketiloja. Tämä herättää kuitenkin Rajatorpan asukkaissa vastustusta, sillä se vähentäisi palvelujen määrää nykyisestä.Vantaan Sanomat - Rajatorpan ostarin jyräysaikeet hirvittävät asukkaita 

Lähteet

Aiheesta muualla
 Aalto-yliopisto: Karitta Laitinen, Eija Huuhka - Vantaan ostoskeskukset

Luokka:Vantaan kauppa- ja ostoskeskukset
Luokka:Rajatorppa